Kefalaia

Kefalaia eller Kephalaia er en kodeks med religiøse tekster fra manikeismen; den ble funnet i tempelruinen Medinet Madi i 1929 og inneholder undervisning om manikeismen skrevet i en didaktisk dialogform, hvor Mani selv sitter i en krets av disipler og svarer på spørsmål.

Verket er omfattende, med mer enn 90 kapitler. I det første kapitlet presenteres Manis oppdrag og gjerning i verden, mens det andre kapitlet er en utlegning av Jesu lignelse om Det gode og det dårlige treet. I de følgende kapitlene er det både utlegninger om guddommenes natur, om gode og onde makter, om astrologi, historiefortolkning, etikk og frelseslære.

Utdrag fra den omfattende teksten er oversatt til norsk i antologien Manikeiske skrifter, 2011.

Referanser

Eksterne lenker 
 Kephalia; iranicaonline.org

Manikeisme
Bokserien Verdens hellige skrifter
Matteusevangeliet